SPRÁVA ZO ZAHRANIČNEJ PRACOVNEJ CESTY
Č. 155/2017
1.  Účastník ZPC:
Katarína Košťálová, národná delegátka pre programový smer „Opatrenia v rámci Marie Skłodowska-Curie“ v Rámcovom programe EÚ pre výskum a inovácie Horizont 2020 
(zamestnaná v SAIA, n. o., Sasinkova 10, 812 20 Bratislava 1, ako výkonná riaditeľka)

2.  Zahraničná pracovná cesta:
Miesto: Brusel, Belgicko
Dátum cesty: 19. – 20. 9. 2017
Prijímajúca organizácia: GR pre výskum a inovácie Európskej Komisie
Účel cesty: Účasť na 15. zasadnutí Programového výboru Horizont 2020 v konfigurácii ERC-FET-MSCA, účasť na časti  – MSCA.
Spôsob financovania: cestovné – refunduje EK na účet CVTI, pobytové náklady a iné výdavky – hradí CVTI (letenka a poistenie zabezpečené CVTI)

3.  Rámcový program pobytu:
Účasť na 15. zasadnutí Programového výboru Horizont 2020 v konfigurácii ERC-FET-MSCA (účasť na časti MSCA dňa 20. 9. 2017 doobeda). 

4.  Stručný priebeh rokovaní, resp.  študijného pobytu:
15. zasadnutie Programového výboru Horizont 2020 v konfigurácii ERC-FET-MSCA (účasť na časti MSCA)
Program zasadnutia pozostával z nasledujúcich bodov:
1.	Schválenie programu zasadnutia
komentár k priebehu: program bol schválený v navrhnutom znení (program zasadnutia – príloha č. 1 tejto správy)
2.	Schválenie zápisnice z predchádzajúceho zasadnutia
komentár k priebehu: zápisnica bola schválená (zápisnica v prílohe č. 2 tejto správy) 
3.	Prehľad písomných stanovísk od ostatného zasadnutia
komentár k priebehu: Pracovníci EK informovali o žiadostiach o písomné stanoviská k schvaľovaným projektom v rámci jednotlivých opatrení, ktoré boli členom výboru zaslané od ostatného zasadnutia. Všetky žiadosti boli schválené. 
4.	Príprava Pracovného programu MSCA na roky 2018-20
komentár k priebehu: Predstavitelia EK informovali o príprave Pracovného programu MSCA na roky 2018 - 2020 a o zmenách, ktoré sú v programe navrhované. Posledný pracovný program v rámci H2020 je vnímaný ako príprava na FP9.
Najdôležitejšie navrhované zmeny: 
- Individual Fellowships (IF) - podpora čiastočného pracovného úväzku v rámci IF (v rámci MSCA minimálne 50 % úväzku, proporčné predĺženie projektu, žiadosť o čiastočný pracovný úväzok nie v štádiu podávania projektov, ale až pri príprave grantovej zmluvy),
- Global Fellowships (GF) – zavedenie možnosti stráviť max. 3 mesiace v Európe pred realizáciou fázy vyslania na mobilitu,
- Innovative Training Networks (ITN) – nová povinnosť pokryť výdavky na krátke vyslanie výskumníkov (do 6 mesiacov) z položky Výskum, odborná príprava a sieťovanie,
- Car Restart Panel (CAR) a Reintegration Panel (RI) – posilnené (2- a 1,5-násobok rozpočtu ostatných panelov, v CAR 3-ročné financovanie namiesto 2-ročného),
- Research and Innovation Staff Exchange (RISE) – menej prísne posudzovanie kritéria oprávnenosti pri vysielaní (bude stačiť aby pracovník pred prvým vyslaním mal vzťah s vysielajúcou inštitúciou jeden mesiac, namiesto pôvodných 6 mesiacov),
- MSCA IF Widening Fellowships – návrh presunúť financie z Pracovného programu, časť 15: Spreading Excellence and Widening Participation – na 2018 – 5 mil. EUR, na 2019 – 6 mil. EUR, na 2020 – 7 mil. EUR, implementáciu by zabezpečovala REA 
Rozpracovaný dokument k Pracovnému programu MSCA na roky 2018-20 a prezentácia Komisie k navrhovaným zmenám sú pripojené k tejto správe – prílohy č. 3 a 4.
5.	Rôzne
a.	Aktuálne informácie o Opatreniach v rámci Marie Skłodowska-Curie H2020 – nedávne výzvy 
komentár k priebehu: Pracovníci REA prezentovali stav aktuálne prebiehajúcich, alebo nedávno uzavretých výziev v rámci Horizont 2020/MSCA, a to v schémach COFUND, IF, ITN, RISE a NIGHT. 
b.	Aktuálne informácie o „Seal of Excellence“ 
komentár k priebehu: Pracovníci EK stručne informovali o súčasnej situácii pri udeľovaní značky kvality „Seal of Excellence“ projektom predloženým na schválenie v rámci H2020 a ich financovaní z alternatívnych národných zdrojov. Ide o projekty, ktoré prešli prísnym výberom a hodnotením EK, ale nemohli byť podporené vzhľadom na rozpočtové reštrikcie. Táto značka kvality sa začala najskôr udeľovať v rámci „H2020 SME Instrument“ a teraz ju Komisia udeľuje už aj projektom MSCA. Viaceré členské štáty našli mechanizmy (resp. o nich uvažujú) ako tieto vynikajúce projekty podporiť z alternatívnych národných zdrojov a využiť ich potenciál. K iniciatíve sa pripája čoraz viac členských štátov, v súčasnosti aj Slovinsko, Grécko, Poľsko, Chorvátsko, Česko, Cyprus, Švédsko, Taliansko.
c.	Pripravované podujatia 
komentár k priebehu: 
V celej Európe sa členské štáty (vrátane Slovenska) pripravujú na aktivity súvisiace s 11. ročníkom Európskej noci výskumníkov (29. 9. 2017). 
EK a viaceré členské štáty pripravujú podujatia súvisiace s 20. výročím programu MSCA a pripomenutím si 150 rokov narodenia Marie Skłodowskej-Curie.
d.	MEP-STOA Pairing Scheme 
komentár k priebehu: EK informovala už o 6. ročníku projektu „MEP-STOA Pairing Scheme“, organizovanom STOA (Science and Technology Options Assessment), zameranom na posilnenie vzájomného porozumenia a vytvorenia dlhodobej a intenzívnej spolupráce medzi poslancami a výskumníkmi. http://www.europarl.europa.eu/stoa/cms/home/panel_meetings/mepscientist,
e.	Ďalšie zasadnutia programového výboru 
komentár k priebehu: ďalšie zasadnutie programového výboru sa uskutoční vo februári/marci 2018

5.  Odporúčané závery:
Sledovať rokovania výboru a zapájať sa do diskusie o jednotlivých opatreniach MSCA ako aj pracovnom programe na roky 2018 - 2020 v súlade so záujmami SR. Šíriť informácie o programe MSCA a aktuálnych výzvach MSCA prostredníctvom seminárov, individuálnych stretnutí, webových stránok s cieľom zvýšiť zapojenie slovenských organizácií a odborníkov do projektov. 

6.   Prehľad prinesenej dokumentácie a miesto jej uloženia
Dokumentácia v elektronickej forme zverejnená EK na špeciálnom portáli EK CIRCABC sprístupnenom delegátom, po stretnutí je k dispozícii v SAIA, n. o. Takto zverejnené dokumenty sú prílohou tejto správy.

7.   Osobitne vyhodnotený očakávaný prínos ZPC
Získanie aktuálnych informácií o implementácii posledných výziev a schvaľovaní projektov Programu MSCA v H2020 a zapojení a prípadnej úspešnosti projektov so slovenskou účasťou. 

8.    Spôsob zverejnenia výsledkov ZPC, prenos získaných informácií
Výsledky cesty poskytnuté CVTI.

Súhlasím so zverejnením správy na internete

Správu vypracoval: Katarína Košťálová			                  ......................................
Dátum:
								
Správu schválil:  prof. RNDr. Ján TURŇA, CSc., generálny riaditeľ  ......................................